2021. gada 22. jūnijā Rīkojums Nr. 438

Rīgā (prot. Nr. 49 55. §)

**Par apropriācijas palielināšanu Izglītības un zinātnes ministrijai**

1. Atbalstīt valsts sabiedrības ar ierobežotu atbildību "Rīgas Tūrisma un radošo industriju tehnikums" pamatkapitāla palielināšanu, ieguldot tajā finanšu līdzekļus 394 635 *euro* apmērā augstas gatavības projekta īstenošanai – mācību korpusa un darbnīcu korpusa pārbūvei Rīgā, Augusta Deglava ielā 41A –, lai Covid-19 krīzes seku pārvarēšanas un ekonomikas atlabšanas pasākumu ietvaros veiktu investīcijas profesionālās izglītības iestāžu infrastruktūrā.

2. Finanšu ministrijai, pamatojoties uz [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [25. pantu](https://likumi.lv/ta/id/315287-covid-19-infekcijas-izplatibas-seku-parvaresanas-likums#p25) un šā rīkojuma 1. punktu, palielināt apropriāciju no dotācijas no vispārējiem ieņēmumiem Izglītības un zinātnes ministrijas valsts budžeta apakšprogrammā 02.01.00 "Profesionālās izglītības programmu īstenošana" finansēšanas kategorijā "Akcijas un cita līdzdalība pašu kapitālā" 394 635 *euro* apmērā.

3. Izglītības un zinātnes ministrijai sagatavot un divu nedēļu laikā normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 2. punktam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Izglītības un zinātnes ministre A. Muižniece